Robert Gallo

Robert Gallo (født 23. mars 1937 i Waterbury i Connecticut i USA) er en forsker i virologi som ble internasjonalt kjent da han i 1984 som den første ved siden av Luc Montagnier lyktes med å isolere humant immunsviktvirus eller hiv og påvise at viruset fører til aids. Han har siden vært en av de fremste aktørene i internasjonal aidsforskning. I årene etter 1984 har det vært en pågående kontrovers om det var Gallo eller Montaigner som var først ute med å isolere hiv-viruset.

Gallo er leder av Institute of Human Virology ved University of Maryland i Baltimore i USA.

 Kontrovers   
Den 4. mai 1984 publiserte Gallo en serie artikler i vitenskapstidsskriftet Science der han viste at han og hans forskningsgruppe hadde isolert et retrovirus som var funnet hos aidspasienter og som ble påstått å være viruset som fører til aids.De fire artiklene er:
 Popovic M, Sarngadharan MG, Read E, Gallo RC. (1984) Detection, isolation, and continuous production of cytopathic retroviruses (HTLV-III) from patients with AIDS and pre-AIDS. Science 224(4648): 497-500 (4 May). PMID 6200935
 Gallo RC, Salahuddin SZ, Popovic M, Shearer GM, Kaplan M, Haynes BF, Palker TJ, Redfield R, Oleske J, Safai B, et al. (1984) Frequent detection and isolation of cytopathic retroviruses (HTLV-III) from patients with AIDS and at risk for AIDS. Science 224(4648): 500-3 (4 May). PMID 6200936
 Schüpbach J, Popovic M, Gilden RV, Gonda MA, Sarngadharan MG, Gallo RC. (1984) Serological analysis of a subgroup of human T-lymphotropic retroviruses (HTLV-III) associated with AIDS. Science 224(4648): 503-5 (4 May). PMID 6200937
 Sarngadharan MG, Popovic M, Bruch L, Schüpbach J, Gallo RC. (1984) Antibodies reactive with human T-lymphotropic retroviruses (HTLV-III) in the serum of patients with AIDS. Science 224(4648): 506-8 (4 May). PMID 6324345 Det nyoppdagede viruset hadde store likheter med et virus innenfor gruppen HTLV, som Gallo tidligere hadde vært den første til å isolere, og som er forbundet med leukemi. Gallo gav det nye viruset navnet HTLV-III. Samtidig publiserte et franske team ved Pasteurinstituttet i Paris, ledet av Luc Montagnier, en artikkel der de beskrev et retrovirus de kalte LAV (Lymphadenopathy associated virus) som var isolert fra en aidspasient.Barré-Sinoussi F, Chermann JC, Rey F, et al. (May 1983). "Isolation of a T-lymphotropic retrovirus from a patient at risk for acquired immune deficiency syndrome (AIDS)". Science  220 (4599): 868–71. doi:10.1126/science.6189183. PMID 6189183. 

Siden da har det vært en pågående strid om hvem som var først ute med å isolere hiv-viruset. Gallo ble bl.a. beskyldt for å ha isolert viruset på grunnlag av laboratorieprøver han hadde fått utlånt av Pasteurinstituttet og Luc Montagnier.Summary of fraud accusation I 1990 nedsatte The United States Office of Research Integrity en granskningskomité som skulle avgjøre saken. Komiteen gransket arkiverte laboratorieprøver og konkluderte i 1993 med at det viruset Gallo hadde isolert, kom fra Montaigners laboratorium. Komiteen påviste av Montagniers LAV-virus hadde kontaminert en viruskultur fra en annen pasient. På forespørsel fra Gallo hadde Montaigner sendt ham denne laboratorieprøven, men uten å vite at den inneholdt to virus. Dette førte igjen til at denne viruskulturen kontaminerte den viruskulturen Gallo arbeidet med.Sheng-Yung P. Chang, Barbara H. Bowman, Judith B. Weiss, Rebeca E. Garcia & Thomas J. White (1993). "The origin of HIV-1 isolate HTLV-IIIB". Nature 363 (6428): 466–469. doi:10.1038/363466a0. PMID 8502298. http://www.nature.com/nature/journal/v363/n6428/abs/363466a0.html. (Open access) 

Det er i dag enighet om at det var Montagnier og hans forskningsgruppe som var først ute med å isolere HIV.http://sciencenow.sciencemag.org/cgi/content/full/2008/1006/1 Gallo er derimot kreditert for å ha påvist hvordan viruset fører til aids. Montagniers gruppe hadde ikke forsket spesielt på dette.

 Referanser 

 Videre lesning 
 Shilts, Randy (2007 (revised edition)). And the Band Played On: Politics, People, and the AIDS Epidemic. St. Martin's Griffin. pp. 656 pages. ISBN 978-0312374631.

Kategori:Forskere fra USA
Kategori:Leger fra USA
Kategori:Onkologer
Kategori:Personer fra Waterbury
Kategori:Fødsler i 1937